**L Ī G U M S**

**(par pasta pakalpojumiem)**

*Rīgā,*

*Parakstīšanas datums ir pēdējā pievienotā droša elektroniskā paraksta un tā laika zīmoga datums*

**Rīgas valstspilsētas pašvaldības policija** (turpmāk – **Klients**), tās priekšnieka p.i. **Andreja Aronova** personā, kurš rīkojas saskaņā ar Rīgas domes 2023. gada 30. augusta saistošo noteikumu Nr. RD-23-235-sn “Rīgas valstspilsētas pašvaldības nolikums” 74. punktu, Rīgas domes 2020. gada 6. augusta nolikuma Nr. 39 “Rīgas pašvaldības policijas nolikums” 12. punktu un Rīgas valstspilsētas pašvaldības 2024. gada 25. jūnija rīkojumu Nr. RD-24-136-ip no vienas puses, un

**Valsts akciju sabiedrība „Latvijas Pasts”** (turpmāk – **Pasts**), \_\_\_\_\_\_\_\_\_ no otras puses,

bet katrs atsevišķi un abi kopā saukti – **Puses**, pamatojoties uz Kvalitātes vadības pārvaldes priekšnieka 2024. gada 1. jūlija ziņojuma Nr. RPP-24-1078-dv noslēdz šo līgumu (turpmāk – **Līgums**):

1. **LĪGUMA PRIEKŠMETS**
   1. Pasts sniedz un Klients izmanto pasta pakalpojumus.
   2. Gadījumā, ja pakalpojuma sniegšanas noteikumi un Līguma noteikumi ir dažādi interpretējami, tad noteicošie ir pakalpojuma sniegšanas noteikumi.
2. **LĪGUMA SUMMA**

Līguma summa ar pievienotās vērtības nodokli ir **EUR 142 999,00** (viens simts četrdesmit divi tūkstoši deviņi simti deviņdesmit deviņi *euro*, 00 centi bez PVN).

1. **PUŠU PIENĀKUMI UN TIESĪBAS**
   1. **Pastapienākumi:**
      1. nodrošināt pasta pakalpojumu sniegšanu atbilstoši Līguma noteikumiem, Pasta likumam un pasta pakalpojumus reglamentējošajiem Ministru kabineta noteikumiem (turpmāk - **Pasta noteikumi**);
      2. aprēķināt maksu par sniegtajiem pasta pakalpojumiem kalendārā (norēķinu) mēneša ietvaros un Līguma 4.3. apakšpunktā noteiktajā termiņā nosūtīt Klientam rēķinu;
      3. izskatīt Klienta sūdzības par sniegtajiem pasta pakalpojumiem, kas ir iesniegtas saskaņā ar Pasta likuma 53. un 54. pantā noteikto sūdzību termiņu un iesniegšanas kārtību, un sniegt atbildi mēneša laikā no sūdzības saņemšanas dienas;
      4. 10 (desmit) darba dienu laikā rakstiski paziņot Klientam par datu maiņu: nosaukuma, adreses, norēķinu konta un citu datu maiņu, kas saistīti ar pasta pakalpojumu sniegšanu.
   2. **Pasta tiesības:**
      1. ja Klients nesamaksā rēķinu par sniegtajiem pasta pakalpojumiem Līguma 4.3. apakšpunktā noteiktajā termiņā:
         1. Pastamir tiesības pārtraukt visu pasta pakalpojumu sniegšanu, par to rakstiski brīdinot Klientu vismaz 10 (desmit) darba dienas iepriekš;
         2. ja 10 (desmit) darba dienu laikā pēc pasta pakalpojumu sniegšanas pārtraukšanas un Pasta rakstiska brīdinājuma saņemšanas Klients nesamaksā rēķinu par saņemtajiem pasta pakalpojumiem, Pastam ir tiesības lauzt Līgumu saskaņā ar Līguma 5.4. punktā noteikto kārtību un veikt galīgo aprēķinu par sniegtajiem pasta pakalpojumiem saskaņā ar Līgumu;
         3. ja 10 (desmit) darba dienu laikā pēc pasta pakalpojumu sniegšanas pārtraukšanas Klients ir samaksājis parādu, Pasts atjauno pasta pakalpojumu sniegšanu Klientam 5 (piecu) darba dienu laikā pēc apliecinājuma saņemšanas par visu paredzēto maksājumu veikšanu, par to rakstiski informējot Klientu.
   3. **Klienta pienākumi un tiesības:**
      1. izmantojot pasta pakalpojumus, ievērot Līguma noteikumus, Pasta likumu un Pasta noteikumus;
      2. veikt norēķinus par saņemtajiem pasta pakalpojumiem Līguma 4. daļā noteiktajā termiņā un kārtībā;
      3. atbildēt par iesniegto dokumentu pareizību un informācijas patiesumu un atlīdzināt visus tiešos zaudējumus, kas var rasties Pastam vai trešajām personām nepatiesas vai nepilnīgas informācijas sniegšanas rezultātā.
2. **NORĒĶINU KĀRTĪBA UN ATBILDĪBA**
   1. Par saņemtajiem pasta pakalpojumiem Klients maksā saskaņā ar noteiktajā kārtībā apstiprinātiem Pasta pakalpojumu tarifiem.
   2. Pasts ir tiesīgs vienpusēji grozīt Pasta pakalpojumu tarifus, atlaižu apmērus un/vai to piemērošanas nosacījumus, rakstiski brīdinot Klientu (ierakstītā vēstulē vai elektroniskā vēstulē, kas parakstīta ar elektronisko parakstu, uz Līguma rekvizītos norādīto pasta vai e-pasta adresi) ne vēlāk kā 15 (piecpadsmit) dienas pirms izmaiņu spēkā stāšanās dienas, paziņojumā norādot arī izmaiņu spēkā stāšanās dienu. Izmaiņas pasta pakalpojumu tarifos, atlaižu apmēros un/vai to piemērošanas nosacījumos stājas spēkā dienā, kad to noteikusi tam pilnvarotā institūcija.
   3. Pasts līdz katra kalendārā (norēķinu) mēneša 10 (desmitajam) datumam iesniedz Klientam vienotu rēķinu, kurā ir norādīts kārtējā mēneša aprēķins par pakalpojumu sniegšanu iepriekšējā kalendārajā mēnesī par Klientam sniegtajiem pasta pakalpojumiem, saskaņā ar noslēgtajām Vienošanām. Pasts rēķina iesniegšanai izmanto Rīgas valstspilsētas pašvaldības portālu [www.eriga.lv](http://www.eriga.lv), (turpmāk – **elektroniskais rēķins**).
   4. Pasts rēķinā norāda:

**Saņēmējs: Rīgas valstspilsētas pašvaldība;**

**Adrese: Rātslaukums 1, Rīga, LV-1050;**

**NMR kods: 90011524360;**

**PVN reģ. Nr.: LV90011524360;**

**Banka: Luminor Bank AS Latvijas filiāle**

**Bankas kods: RIKOLV2X;**

**Konts: LV41RIKO0021800014010**

**RD iestāde: Rīgas pašvaldības policija;**

**RD iestādes adrese: Valērijas Seiles iela 12A, Rīga, LV-1019;**

**RD iestādes kods: 219**.

* 1. Elektroniskos rēķinus apmaksai Pasts iesniedz Klientam, izvēloties vienu no šādiem elektroniskā rēķina piegādes kanāliem:
     1. izveido programmatūru datu apmaiņai starp Pasta norēķinu sistēmu un pašvaldības vienoto informācijas sistēmu (WEB API);
     2. augšupielādē rēķina failus portālā [www.eriga.lv](http://www.eriga.lv), atbilstoši portālā [www.eriga.lv](http://www.eriga.lv), sadaļā „Rēķinu iesniegšana” norādītajai informācijai par failu augšupielādi XML formātā;
     3. izmanto manuālu rēķina informācijas ievades Web formu portālā <http://www.eriga.lv>, sadaļā “Rēķinu iesniegšana”.
  2. Līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti.
  3. Puses vienojas, ka elektroniskā rēķina apmaksas termiņš ir 14 (četrpadsmit) dienu laikā no dienas, kad Pasts iesniedzis Klientam elektronisku rēķinu, atbilstoši portāla [www.eriga.lv](http://www.eriga.lv) sadaļā “Rēķinu iesniegšana” norādītajai informācijai par elektroniskā rēķina formātu.
  4. Puses vienojas, ka elektroniskā rēķina apmaksas termiņu skaita no dienas, kad Pasts, atbilstoši pašvaldības portālā [www.eriga.lv](http://www.eriga.lv), sadaļā “Rēķinu iesniegšana” norādītajai informācijai par elektroniskā rēķina formātu, ir iesniedzis Klientam elektronisku rēķinu, ar nosacījumu, ka Pasts ir iesniedzis pareizi, atbilstoši Līguma nosacījumiem, aizpildītu elektronisko rēķinu un pasūtītājs to ir pieņēmis apmaksai.
  5. Pastam ir pienākums pašvaldības portālā [www.eriga.lv](http://www.eriga.lv) sekot līdzi iesniegtā elektroniskā rēķina apstrādes statusam.
  6. Ja Pasts ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Klients šādu rēķinu apmaksai nepieņem un neakceptē. Pastam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Pasts ir iesniedzis atkārtoto elektronisko rēķinu.
  7. Par Līgumā noteikto apmaksas termiņu nokavējumu Klients maksā Pastam nokavējuma procentus 0,5% (puses procenta) apmērā no nesamaksātās summas par katru kavējuma dienu. Nokavējuma procentu samaksa neatbrīvo Klientu no Līgumā noteikto saistību izpildes. Klienta veiktie maksājumi vispirms ieskaitāmi nokavējuma procentu, parāda un dzēšanai bez īpaša paziņojuma Klientam.
  8. Beidzoties Līguma darbības termiņam vai izbeidzot Līgumu pirms noteiktā darbības termiņa beigām saskaņā ar Līguma 5.4. punktā noteikto kārtību, Pasts veic galīgo aprēķinu par Klientam sniegtajiem pasta pakalpojumiem, saskaņā ar noslēgtām Vienošanām. Klients veic galīgo norēķinu saskaņā ar Pasta iesniegto rēķinu 14 (četrpadsmit) darba dienu laikā no rēķina saņemšanas dienas.
  9. Neviena no Pusēm nav atbildīga par savu Līgumā paredzēto saistību neizpildi, ja saistību izpilde ir aizkavēta vai neiespējama nepārvaramas varas (*force - majeure*) apstākļu dēļ. Ar nepārvaramas varas apstākļiem saprot dabas katastrofu, karu un jebkura rakstura kara operāciju, blokādi, embargo, eksporta aizliegumu, epidēmiju un citus ārkārtēja rakstura apstākļus, ko Puses nevar paredzēt vai novērst saprātīgiem līdzekļiem.
  10. Puses apņemas neizpaust informāciju, kas saistīta ar Līgumu, kā arī cita veida konfidenciālu informāciju par otras Puses pakalpojumiem, darbību, peļņu, kas tām kļuvusi zināma par otru Pusi saistībā ar Līguma izpildi, kā Līguma darbības laikā, tā arī pēc Līguma izbeigšanās, neatkarīgi no Līguma izbeigšanās pamata. Šie noteikumi neattiecas uz gadījumiem, kad šāda informācija jāsniedz obligāti saskaņā ar Latvijas Republikā spēkā esošajiem normatīvajiem aktiem.

1. **LĪGUMA DARBĪBAS TERMIŅŠ UN IZBEIGŠANA**
   1. Līgums stājas spēkā 2024. gada 1. augustā un ir spēkā līdz 2025. gada 31. jūlijam.
   2. Ja neviena no Pusēm vismaz 1 (vienu) mēnesi pirms Līguma darbības termiņa beigām neizsaka vēlēšanos pārtraukt Līgumu, Līguma darbības termiņš tiek automātiski pagarināts uz nākamo kalendāro gadu, bet kopumā nepārsniedzot 2 (divus) gadus.
   3. Līguma darbības termiņš izbeidzas automātiski, līdzko tiek sasniegta Līguma 2. daļā noteiktā Līguma kopējā summa.
   4. Līgumu var izbeigt:
      1. Jebkura no Pusēm, rakstiski brīdinot par to otru Pusi vismaz 30 (trīsdesmit) dienas iepriekš;
      2. Pasts, Līguma 3.2.1.2. apakšpunktā noteiktajā gadījumā, par to rakstiski informējot Klientu.
   5. Līguma attiecības par pabeigtām atzīstamas tad, kad Puses izpildījušas visas savstarpējās saistības un starp tām pilnīgi nokārtoti visi maksājumi.
2. **PUŠU ATBILDĪBA**
   1. Puses ir atbildīgas par Līguma izpildi, zaudējumu nodarīšanu otrai Pusei, vai trešajām personām, un atlīdzina tos Latvijas Republikas normatīvos aktos paredzētā kārtībā pilnā apmērā.
   2. Puses nav atbildīgas par saistību neizpildi vai daļēju neizpildi, ja tā radusies iepriekš neparedzētu, vispārpieņemtu, nepārvaramas varas apstākļu dēļ, kurus Puses nevarēja ne paredzēt, ne novērst saprātīgiem līdzekļiem.
   3. Klientam ir tiesības vienpusēji atkāpties no Līguma izpildes, ja Līgumu nav iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
3. **STRĪDU IZŠĶIRŠANA**
   1. Visas domstarpības un strīdus, kas skar Līgumu, Puses izskata pārrunu ceļā.
   2. Gadījumā, ka Puses nevar vienoties, strīdus jautājumu nodod izskatīšanai tiesā, saskaņā ar spēkā esošajiem normatīvajiem aktiem.
   3. Pusei, kas vēlas strīdus jautājumu nodot izskatīšanai tiesā, vispirms otrai Pusei jāiesniedz rakstiska pretenzija.
4. **PAPILDUS NOTEIKUMI**
   1. Jebkuri Līguma grozījumi noformējami rakstveidā un, pēc to abpusējas parakstīšanas, pievienojami Līgumam kā neatņemama tā sastāvdaļa.
   2. Jautājumi, kas nav atspoguļoti Līgumā, tiek izskatīti atbilstoši Latvijas Republikas normatīvajiem aktiem.
   3. Gadījumā, ja spēku zaudē kāds no Līguma punktiem, tas neietekmē pārējo Līguma punktu spēkā esamību.
   4. Puses apņemas nekavējoties informēt viena otru par savu rekvizītu maiņu.
   5. Pēc pasūtījuma izpildes, publisko izdevumu detalizētas izmaksas ir uzskatāmas par vispārpieejamu informāciju, uz detalizētām izdevumu pozīcijām neattiecas ierobežotas pieejamības informācijas (komercnoslēpuma) statuss.
   6. Līgums sastādīts uz 5 (piecām) lapām ar 1. pielikumu Līgumam Nr. 8-13.06/5326/2024 par pasta pakalpojumiem uz 12 (divpadsmit) lapām.
5. **PUŠU REKVIZĪTI UN PARAKSTI**

**Klients: Pasts:**

|  |  |  |  |  |
| --- | --- | --- | --- | --- |
| **Rīgas valstspilsētas pašvaldības policija** | | | **Valsts akciju sabiedrība „Latvijas Pasts”** | |
| Valērijas Seiles iela 12A, Rīga, LV-1019  **Norēķinu rekvizīti:**  Rīgas valstspilsētas pašvaldība  Rātslaukums 1, Rīga, LV-1050  NMR kods: 90011524360  PVN reģ. Nr. LV90011524360  Banka: Luminor Bank AS Latvijas filiāle  Bankas kods: RIKOLV2X  Konts: LV41RIKO0021800014010 | | | Ziemeļu iela 10, lidosta “Rīga”, Mārupes pag., Mārupes novads, LV-1053  **Norēķinu rekvizīti:** | |
| **Par līguma izpildi atbildīgā persona**:  Klienta Kvalitātes vadības pārvaldes Lietvedības nodaļas priekšniece Vita Mežale  Tālrunis: 67037831 vai 28642868  e-pasts: [vita.mezale@riga.lv](mailto:vita.mezale@riga.lv) | | | **Par līguma izpildi atbildīgā persona:** | |
|  | |  |  | |
| **/A. Aronovs/** | |  |  | |

1. *pielikums* *līgumam Nr.*

*par pasta pakalpojumiem*